338 



mæssigt overgaaet til fremmed Herredømme, og netop 

 dette forøgede hans danske Sindelag. 



Som Entomolog er hans Arbejde præget af Orden og 

 Nøjagtighed. Baade hans Samlinger med de smukt op- 

 stillede og ordnede Insekter og hans efterladte, righoldige 

 Lommebøger viser, med hvilken gennemført systematisk 

 Orden han har tilrettelagt sit Arbejde. Hertil kom endnu 

 et sjældent udviklet Blik for de ofte af smaa Ejendomme- 

 ligheder og fine Nuancer betingede Artsforskelligheder. 



Jeg skal kortelig omtale hans Levnedsløb. Født i 

 Ladelund Sogn ved Tønder bestemte han sig tidlig for 

 Lærervirksomheden, frekventerede Tønder Seminarium, 

 hvorfra han tog Afgangseksamen og virkede derefter som 

 Lærer, blandt andet i Naturhistorie, som han altid om- 

 fattede med særlig Interesse. Det er paa dette Tidspunkt, 

 at hans Virksomhed som Samler tog sin egentlige Be- 

 gyndelse. Som Soldat kom han til Viborg og fik herfra 

 Lejlighed til at besøge Aalborg, hvor den vigtigste Del 

 af hans Liv skulde tilbringes. Her kom han til at virke 

 som Lærer, her fandt han sin Hustru, og ved sit Ægte- 

 skab blev han ført ind paa en ny Bane, idet han blev 

 Bestyrer ved Ravnkildes Bryggeri, som tilhørte hans Hustrus 

 Familie. Efter en Række Aar, i hvilke Johansen fik Lej- 

 lighed til at studere Aalborgegnens righoldige Fauna og 

 lægge Grunden til sit store entomologiske Arbejde om 

 Staphylinerne, flyttede han ved Bryggeriets Salg til Hille- 

 rød, ■ hvor han fandt god Tid og Lejlighed til videre 

 entomologisk Arbejde, og trods en farlig og smertefuld 

 Sygdom, der medførte en meget alvorlig Operation, som 

 gjorde ham delvis til Invalid, lykkedes det ham dog ved 

 sin Energi og Pligttroskab at føre dette hans Livs Hoved- 

 værk til Ende. Hermed har han ogsaa glædet og gavnet 

 alle danske Entomologer og sat sig selv et Minde, der 

 vil bevare hans Navn som en af vore bedste Entomologer. 



Alle hans Venner vil savne ham dybt og længe. 



Chr. Engelhart. 



